## Pravilnik o iskaznici i znaku graničnog inspektora za zaštitu bilja

### NN 43/1992 (7.7.1992.), Pravilnik o iskaznici i znaku graničnog inspektora za zaštitu bilja

# MINISTARSTVO POLJOPRIVREDE, ŠUMARSTVA I VODOPRIVREDE

Na temelju članka 4. Zakona o preuzimanju saveznih zakona u oblastima
poljoprivrede i šumarstva koji se u Republici Hrvatskoj primjenjuju kao
republički zakoni i članka 62. Zakona o zaštiti bilja od bolesti i štetočina
koje ugrožavaju cijelu zemlju ("Narodne novine", broj 53/91),
ministar poljoprivrede, šumarstva i vodoprivrede donosi

## PRAVILNIK

### o iskaznici i znaku graničnog inspektora za zaštitu bilja

Članak 1.

Ovim pravilnikom propisuje se obrazac iskaznice i izgled posebnog znaka
graničnog inspektora za zaštitu bilja, način izdavanja i zamjene te način
vođenja evidencije o izdanim i vraćenim iskaznicama i znakovima graničnog
inspektora za zaštitu bilja.

Članak 2.

Iskaznica graničnog inspektora za žaštitu bilja (u daljnjem tekstu:
iskaznica) pravokutnog je oblika, dimenzije 96 x 65 mm i izrađuje se tehnikom
zaštitnog tiska.

Prednja strana iskaznice iz stavka 1. ovog članka sadrži:

- na gornjoj lijevoj streni grb Republike Hrvatske;

- desno od grba ispisano je:

"REPUBLIKA HRVATSKA MINISTARSTVO POLJOPRIVREDE, ŠUMARSTVA I VODOPRlVREDE".

Ispod grba je prazan prostor za fotografiju preko koje je u gornjem
desnom kutu otisnut pečat Ministarstva poljoprivrede, šumarstva i vodoprivrede;

- desno od prostora za fotografiju ispisuje se oznaka "ISKAZNICA
GRANIČNOG INSPEKTORA ZA ZAŠTITU BILJA", ime i prezime djelatnika i
naziv granične stanice za zaštitu bilja;

- ispod mjesta za fotografiju upisuje se jedinstveni matični broj građanina
(JMBG).

Na poleđini iskaznice iz stavka 1. ovog članka ispisana su ovlaštenja
nosioca iskaznice i stalno odobrenje za kretanje i zadržavanje na graničnim
prijelazima granične stanice za zaštitu bilja ovjereno potpisom ovlaštenog
djelatnika Ministarstva unutarnjih poslova.

Članak 3.

Znak graničnog inspektora za zaštitu bilja (u daljnjem tekstu: znak)
ovalnog je oblika veličine 56 x 42 mm. Vanjski rub ovala zlatnožute je
boje s reljefom hrvatskog pletera. U sredini gornjeg dijela pletera nalazi
se hrvatski grb u propisanim bojama, visine 16 mm. U sredini donjeg dijela
pletera nalazi se srebrnasta pločica širine pletera u koju se upisuje broj
znaka.

Osnova podloge središnjeg dijela znaka je sjajne srebrnaste boje. Ispod
gornjeg dijela hrvatskog pletera lijevo i desno od grba ispisano je tamnoplavim
slovima veličine 3 mm, "REPUBLIKA HRVATSKA".

U središnjem dijelu ovala nalazi se stilizirani znak zaštite bilja od
dva lista zelene boje s upletenim likom zmije crne boje.

U donjem dijelu središnjeg dijela lijevo i desno od znaka zaštite bilja
ispisano je u dva reda plavom bojom "GRANIČNI INSPEKTOR ZA ZAŠTITU
BILJA".

Znak je izrađen od nerđajućeg lima. Na poleđini znaka je igla za učvršćivanje.

Članak 4.

Iskaznicu i znak izdaje ministar poljoprivrede, šumarstva i vodoprivrede.

Članak 5.

O izdanim i vraćenim iskaznicama i znakovima vodi se evidencija u Ministarstvu
poljoprivrede, šumarstva i vodoprivrde.

Evidencija iz stavka I. ovog članka sadrži: prezime i ime graničnog
inspektora za zaštitu bilja kojem je izdana iskaznica i znak, naziv granične
stanice za zaštitu bilja, broj i dan izdavanja iskaznice i znaka te rubriku
za napomenu.

Članak 6.

Iskaznica i znak vrijede od dana njihova izdavanja do prestanka ovlaštenja
za obavljanje poslova graničnog inspektora za zaštitu bilja (u daljnjem
tekstu: Inspektor).

Članak 7.

Inspektor koji izgubi iskaznicu ili znak ili na drugi način ostane bez
iskaznice odnosno znaka dužan je o tome odmah obavijestiti neposrednog
rukovoditelja.

Nova iskazanica ili znak izdat će se nakon što je izgubljena ili na
drugi način nestala iskaznica ili znak oglašena nevažećom u "Narodnim·novinania".

Članak 8.

Inspektor koji je razriješen dužnosti, džan je iskaznicu i znak vratiti
Ministarstvu poljoprivrede, šumarstva i vodoprivrede s danom razrješenja.

Vraćena iskenica i znak poništavaju se i pohranjuju.

Članak 9.

Iskaznice i znakove izdane prema ranijim propisima zamijenit će se iskaznicama
i znakovima utvrđenim ovim pravilnikom u roku 30 dana od dana stupanja
na snagu ovog pravilnika.

Članak 10.

Obrazac iskaznice s odgovarajućim sadržajem te izgled znaka tiskani
su uz ovaj pravilnik i čine njegov sastavni dio.

Članak 11.

Danom stupanja na snagu ovog pravilnika prestaje važiti Pravilnik o
obrascu iskaznice i znaku saveznoga graničnog inspektora za zaštitu bilja
("Službeni list SFRJ", broj 59/90 i "Narodne novine",
broj 53/91).

Članak 12.

Ovaj pravilnik stupa na snagu osmoga dana od dana objave u "Narodnim
novinama".

Klasa: 011-02/92-01/91

Urbroj: 525-01-92-1

Zagreb, 26. lipnja 1992.

Ministar poljoprivrede, šumarstva i vodoprivrede

Ivan Tarnaj, dipl. ing., v. r.

OBRAZAC ISKAZNICE

Prednja strana

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

REPUBLIKA HRVATSKA

GRB REPUBLIKE MINISTARSTVO POLJOPRIVREDE,

HRVATSKE ŠUMARSTVA I VODOPRIVREDE

ISKAZNICA GRANIČNOG INSPEKTORA

ZA ZAŠTITU BILJA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(prezime)

JMBG\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Granična stanica za zaštitu bilja)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poleđina

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nositelj ove iskaznice ima pravo i dužnost provoditi zdravstvenu kontrolu
bilja i kontrolu sredstava za zaštitu bilja u prometu preko granice Republike
Hrvatske, kao i sva druga prava i dužnosti koja mu po Zakonu pripadaju.

Datum izdavanja: M.P. \_\_\_\_\_\_\_\_\_\_\_\_

MINISTAR

Stalno odobrenje za kretanje i zadržavanje vrijedi za granične prijelaze
Granične stanice za zaštitu bilja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Odobrenje vrijedi do\_\_\_\_\_\_\_\_\_\_\_\_\_ 19 \_\_\_\_\_\_

Datum izdavanja: M.P. \_\_\_\_\_\_\_\_\_\_\_\_

(potpis)

ISKAZNICA VRIJEDI DO OPOZIVA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pravilnik, NN 43/1992-1094
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)